nahid-hub/BLUGE-bengali-wikipedia-section-title-prediction huggingface dataset:
এ শাসন ব্যবস্থায় একনায়ক দ্রুত যেকোন ব্যবস্থা গ্রহণ করতে পারেন। তাকে কারো কাছে জবাবদিহি করতে হয়না এবং আলোচনাও করতে হয়না বলে দ্রুত সিদ্ধান্ত নেয়া ও কাজ করা তার পক্ষে সম্ভব হয়। একনায়ক তার বলিষ্ঠ নেতৃত্বে অনুন্নত দেশকে অর্থনৈতিক ও সামাজিক উন্নতি ও অগ্রগতির পথে নিয়ে যেতে পারেন। তিনি তার নেতৃত্বে শিল্প, সাহিত্য ও বিজ্ঞানের উন্নতি সাধন করতে পারেন। একনায়কের অধীনে সারা দেশ একইভাবে পরিচালিত হয় বলে জাতীয় ঐক্য ও সংহতি দৃঢ় হয়। 

সঠিক অনুচ্ছেদ শিরোনাম কোনটি?
titleA. প্রাচীন রাষ্ট্রবিজ্ঞানে একনায়কতন্ত্র (এরিস্টটলের শ্রেণীবিভাগ)
titleB. একনায়কতন্ত্রের ত্রুটি
titleC. একনায়কতন্ত্রের গুণ
titleD. একনায়কতন্ত্রের বৈশিষ্ট্য
উত্তর: titleC
মন-শরীর সমস্যা মন বা মানসিক প্রক্রিয়া এবং শারীরিক অবস্থা বা প্রক্রিয়াগুলির মধ্যে বিদ্যমান সম্পর্কের ব্যাখ্যা দেয়। এই শাখায় কর্মরত দার্শনিকদের মূল লক্ষ্য হল মন ও মানসিক অবস্থার / প্রক্রিয়ার প্রকৃতি নির্ধারণ করা এবং কিভাবে বা এমনকি যদি মন দ্বারা প্রভাবিত হয় এবং শরীরকে প্রভাবিত করতে পারে।

মানব ইন্দ্রিয়লব্ধ অভিজ্ঞতা উদ্দীপনার উপর নির্ভর করে যা বাইরের দুনিয়া থেকে বিভিন্ন সংজ্ঞাবহ অঙ্গ দ্বারা গৃহীত হয় এবং এই উদ্দীপনার পরিণামে মানসিক অবস্থায় পরিবর্তন হয়, যাতে একটি অনুভূতির সৃষ্টি হয়, যা আনন্দদায়ক বা অপ্রীতিকর হতে পারে। উদাহরণস্বরূপ, পিজার এক টুকরো খাওয়ার জন্য ইচ্ছা, একটি নির্দিষ্ট পদ্ধতিতে এবং একটি নির্দিষ্ট দিকে তার শরীরের চলন ঘটাবে যাতে সেই ব্যক্তি যা চায় তা পেতে পারে। তাহলে প্রশ্ন ওঠে ধূসর পদার্থের একটি পিণ্ড থেকে কিভাবে কেবল তড়িৎরাসায়নিক বৈশিষ্ট্য়ের ভিত্তিতে সচেতন অভিজ্ঞতা বেরিয়ে আসে। এই সংশ্লিষ্ট একটি সমস্যা হল কিভাবে কারো উপস্থাপনীয় মনোভাব (উদাঃ বিশ্বাস ও ইচ্ছা) সেই ব্যক্তির নিউরোনকে সঠিক পদ্ধতিতে ইন্ধন দেয় এবং তার পেশী সঠিক ভাবে সংকুচিত করে। এই ধাঁধা অন্তত রনে দেকার্তের সময় থেকে জ্ঞানতাত্ত্বিক এবং মানসিক দার্শনিকদের সম্মুখীন হয়।

সঠিক অনুচ্ছেদ শিরোনাম কোনটি?
titleA. ক্রিয়াবাদ বনাম প্রতিমূর্তি
titleB. দর্শনশাস্ত্র
titleC. মনোবিজ্ঞান
titleD. মন-শরীর সমস্যা
উত্তর: titleD
পালক হল আধুনিক পাখিদের অন্যতম বিশিষ্ট শনাক্তকরণ বৈশিষ্ট্য, আর অন্যান্য ডাইনোসরদের মধ্যেও এর উপস্থিতি ছিল সাধারণ ঘটনা। বর্তমানে প্রাপ্ত জীবাশ্ম নমুনাগুলোর উপর নির্ভর করে অনুমান করা হয় পালকের উপস্থিতি ছিল সম্ভবত ডাইনোসরদের একটি উৎপত্তিগত সাধারণ বৈশিষ্ট্য, কিন্তু পরবর্তীকালে তা কোনো কোনো প্রজাতির দেহ থেকে লোপ পায়। পালক বা পালকসদৃশ অঙ্গের প্রত্যক্ষ নিদর্শন পায়া গেছে বহুসংখ্যক জীবাশ্ম নমুনায়, যাদের মধ্যে সরিস্কিয়া এবং অর্নিথিস্কিয়া দুই গোষ্ঠীই পড়ে। প্রাথমিক নিঅর্নিথিস্কিয়ান "হেটারোডন্টোসরিড", থেরোপড এবং প্রাথমিক সেরাটোপ্‌সিয়ানদের দেহে সরল, শাখাযুক্ত পালকসদৃশ অঙ্গ ছিল। আধুনিক পাখির উড্ডয়ন সহায়ক পালকের মতো শিরাযুক্ত প্রকৃত পালকের সন্ধান পাওয়া গেছে শুধুমাত্র থেরোপডদের উপবিভাগ ম্যানির‍্যাপ্টোরাদের মধ্যে, যে উপবিভাগের অন্তর্গত ছিল ওভির‍্যাপ্টোরোসর, ট্রুডন্টিড, ড্রোমিওসরিড এবং পাখিরা। 'পিকনোফাইবার' নামক বিশেষ এক প্রকার পালকসদৃশ অঙ্গের খোঁজ পাওয়া গেছে টেরোসরদের মধ্যেও। এ'থেকে ধারণা করা হয় পালক ছিল আভেমেটাটারসালিয়া জীবশাখার বৈশিষ্ট্য যা ডাইনোসরদের থেকেও প্রাচীন।

"আর্কিওপ্টেরিক্স"-এর জীবাশ্ম প্রথমবার ডাইনোসর ও পাখিদের যোগসূত্র প্রকাশ্যে নিয়ে আসে। এটিকে অন্তর্বর্তী জীবাশ্ম বলে গণ্য করা হয়, অর্থাৎ উভয় প্রকার প্রাণীর (ডাইনোসর "এবং" পাখি) বৈশিষ্ট্যই এর দেহে দেখা যায়। ডারউইনের লেখা "অরিজিন অব স্পিশিজ" বইয়ের প্রকাশনার মাত্র দু'বছর পরেকার এই আবিষ্কার বিবর্তনীয় জীববিজ্ঞান এবং সৃষ্টিবাদীদের মধ্যে জায়মান বিতর্ককে প্রবলভাবে উসকে দেয়। এই আদিম পাখিটি এত বেশি ডাইনোসরের মতো দেখতে যে এর বার্লিন নমুনাটির মতো চারপাশে পালকের ছাপ না থাকার কারণে অপর একটি নমুনাকে "কম্পসোগ্ন্যাথাস" মনে করা হয়েছিল। ১৯৯০ এর দশক থেকে আরও অনেক পালকযুক্ত ডাইনোসরের অবশেষ উদ্ধার করা হয়েছে, যা তাদের সাথে পাখিদের সংযোগের প্রমাণকে আরও দৃঢ় করেছে। এই নমুনাগুলোর অধিকাংশই পাওয়া গেছে উত্তর-পূর্ব চীনের লিয়াওনিং অঞ্চলের 'য়িক্সিয়ান প্রস্তরক্ষেত্র' থেকে, যা ক্রিটেশিয়াসে একটি বিচ্ছিন্ন দ্বীপ মহাদেশের আকারে ছিল। পালকের সন্ধান এখনও পর্যন্ত বিচ্ছিন্ন কিছু অঞ্চলে পাওয়া গেলেও পৃথিবীর অন্যত্রও উড়তে অক্ষম ডাইনোসরেরা পালকযুক্ত হয়ে থাকার সম্ভাবনা আছে। জীবাশ্ম নমুনায় পালকের বিরলতার একটা কারণ হতে পারে এই যে পালক, চামড়া ইত্যাদি নরম কলাকোশ প্রকৃতির প্রতিকূলতা সহ্য করে জীবাশ্মীভবন পর্যন্ত টিকে থাকতে পারে না। তাই জীবাশ্ম হওয়ার আগেই অধিকাংশ নমুনা থেকে পালকের চিহ্ন মুছে যায়।

পালকযুক্ত ডাইনোসরদের আবিষ্কার ও সেই সংক্রান্ত বিবৃতির প্রক্রিয়াটি আদৌ মসৃণ ছিল না। এর সবচেয়ে তীব্র বিরোধী সম্ভবত দুই বিজ্ঞানী অ্যালান ফেদুচ্চিয়া এবং থিয়াগার্টেন লিংহ্যাম-সলিয়ার, যাঁদের বক্তব্য হল ডাইনোসর নমুনায় প্রাপ্ত তথাকথিত 'পালকের' চিহ্ন আসলে তাদের চামড়ার নিচে অবস্থিত কোলাজেন তন্তুর পচনের ফলে সৃষ্টি হয়েছে। অবশ্য এই মতবাদ অন্যান্য বিজ্ঞানীরা সমর্থন করেন না, এবং ফেদুচ্চিয়ার গবেষণার বৈজ্ঞানিকতা নিয়েও প্রশ্ন উঠেছে।

সঠিক অনুচ্ছেদ শিরোনাম কোনটি?
titleA. আয়তন
titleB. মানুষের সংস্কৃতিতে উপস্থাপনা
titleC. শারীরবৃত্ত
titleD. পালকযুক্ত ডাইনোসর
উত্তর: titleD
পানি পারাপারের জন্য সুড়ঙ্গ তৈরি করা সেতুর থেকে বেশি ব্যয়বহুল। কিন্তু নৌচলাচলের জন্য উচ্চ ও অপসারণযোগ্য সেতুর ব্যবহার কমই হতে পারে ও জাহাজ চলাচলের জন্য তখন সুড়ঙ্গের প্রয়োজন হতে পারে।

প্রতিটি উপকূলে সেতুর গমনপথ সুড়ঙ্গের থেকে বড় হয়।ধনী জায়গাগুলোতে যেমন;ম্যানহাটন ও হংকং এ সুড়ঙ্গের পক্ষে থাকার এটি একটি বড় কারণ। বোস্টনের বিগ ডিগ প্রকল্পে রাস্তাকে একটি সুড়ঙ্গে পরিণত করা হয় যাতে যানচলাচল করার ক্ষমতা বৃদ্ধি পায়, যানচলাচল কে লুকিয়ে রাখা যায় ও শহরটিকে পুনরায় নদীর মধ্যদিয়ে তৈরি করা যায়।

১৯৩৪ সালে সুউচ্চ সেতুর পরিবর্তে লিভারপুলে মার্সে নদীর নিচের কুইনসওয়ে সুড়ঙ্গ নির্বাচন করা হয়, এটা আশঙ্কা করা হতো যে যুদ্ধের সময় বিমান সেতুকে ধ্বংস করে দিতে পারে।সুউচ্চ সেতু যেটির নিচ দিয়ে পৃথিবীর বৃহৎ জাহাজও যেতে পারবে তার রক্ষণা বেক্ষণের ব্যয় একটি সুড়ঙ্গের ব্যয় থেকে বেশি। ১৯৭১ সালে মার্সের নিচে কিংসওয়ে সুড়ঙ্গটিরও একই সিদ্ধান্ত গৃহীত হয়। হ্যাম্পটন রোড, ভার্জিনিয়াতে সুকৌশলী বিবেচনার দ্বারা সুড়ঙ্গকে সেতুর থেকে বেশি পছন্দ করা হয়, ধ্বংসযজ্ঞ চলার সময় সেতু ধ্বংস হলে সেটি ইউএস নেভির জাহাজগুলোকে নাভাল স্টেশন নোরফোক ছেড়ে যেতে বাধা দিবে।

যেসকল সুড়ঙ্গ পানি পারাপারের জন্য সেতুর পরিবর্তে তৈরি করা হয়েছে এগুলো হলো;নিউ ইয়র্ক শহরে ম্যানহাটন ও নিউ জার্সির মধ্য হল্যান্ড ও লিঙ্কন সুড়ঙ্গ,ম্যানহাটন ও লং আইল্যান্ড এর ভেতর দ্যা কুইনস মিডটাউন সুড়ঙ্গ, মিসিরিও ও অন্টারিওর মাঝে ডেট্রয়েট-উইন্ডসর সুড়ঙ্গ, নোরফোক ও ভার্জিনিয়ার ভেতর এলিজাবেথ নদীর সুড়ঙ্গসমূহ,

সেতুর বদলে সুড়ঙ্গ নির্বাচনের অন্যান্য কারণ হলো বন্যা, আবহাওয়ার বাধা এড়িয়ে যাওয়ার জন্য, নির্মাণের সময় চলাচলের জন্য(চ্যানেল সুড়ঙ্গে ৫১.৫ কিলোমিটার বা ৩২ মাইল), সৌন্দর্যের বিবেচনায় (ভূমির উপরের দৃশ্য ও সৌন্দর্য বজায় রাখার জন্য) এবং ওজন ধারনক্ষমতার জন্যেও।

কিছু পানি পারাপার পথ সেতু ও সুড়ঙ্গের সমন্বয়ে তৈরি। যেমন: ডেনমার্ক থেকে সুইডেন সংযোগ এবং ভার্জিনিয়াতে চেসাপিক বে সেতু-সুড়ঙ্গ।

সুড়ঙ্গের কিছু ঝুঁকি রয়েছে,বিশেষত গাড়ির জ্বালানি জ্বলনের পর যে ধোঁয়ার সৃষ্টি হয় তা লোকদের শ্বাসরোধ করতে পারে, যেমনটি ঘটেছিল ২০০১ সালে সুইজারল্যান্ড এর গোটহার্ড রোড সুড়ঙ্গে। বলভানো ট্রেন দুর্ঘটনাটি ছিল সবচেয়ে খারাপ ট্রেন দুর্ঘটনা,এটি ১৯৪৪ সালে ইতালির আর্মি সুড়ঙ্গে ট্রেন থেমে থাকার জন্য হয়েছিল যাতে ৪২৬জন যাত্রী মারা যায়। নকশাকারীরা এই ধরনের ঝু্ঁকি কমানোর জন্য জরুরী অবস্থার বায়ু চলাচল ও প্রধান সুড়ঙ্গের সাথে একটি বের হওয়ার পথ বানিয়ে থাকেন।

সঠিক অনুচ্ছেদ শিরোনাম কোনটি?
titleA. কার্য পরিকল্পনা ও ব্যয় নির্ধারন
titleB. নিরাপত্তা ও সুরক্ষা
titleC. ভূগর্বস্থ পর্যবেক্ষণ ও নকশা
titleD. সুড়ঙ্গ ও সেতুর নির্বাচন
উত্তর: titleD
একসময় দক্ষিণ এশিয়া ও মহাদেশীয় দক্ষিণ-পূর্ব এশিয়ার প্রায় সর্বত্রই হাড়গিলা দেখা যেত। ১৮০০-র দিকে কলকাতা শহরে অহরহ হাড়গিলা দেখা যেত। বেশি দেখা যেত গ্রীষ্ম ও বর্ষাকালে। কলকাতার ঘাটগুলোর আশেপাশে এরা ঘুরে বেড়াত। ১৮৫০ সালে সুন্দরবনে এরা প্রজনন করত বলে জানা যায়। বিংশ শতাব্দির প্রথমার্থে হঠাৎ করেই এদের সংখ্যা কমতে শুরু করে এবং একসময় এ অঞ্চল থেকে এরা পুরোপুরি বিলুপ্ত হয়ে যায়।

এখন কেবলমাত্র ভারতের আসামে (৮৩০-৯৯০টি প্রাপ্তবয়স্ক পাখি) এবং কম্বোডিয়ায় এরা প্রজনন করে। আসামে এদের প্রজনন সফলতা সাম্প্রতিক বছরগুলোতে আশঙ্কাজনকহারে কমে আসছে। এদের বাসার সংখ্যা কমে যাওয়ার কোন সন্তোষজনক কারণ এখনও খুঁজে পাওয়া যায়নি। তবে ধারণা করা হয় উন্নত বর্জ্য নিষ্কাষন ও পয়োঃনিষ্কাষনের কারণে এদের সংখ্যা কমে যাচ্ছে। গৌহাটি শহরের আশেপাশে এখনও বড় বড় দলে হাড়গিলা দেখা যায়। এ শহরের বর্জ্য পৃথিবীর মোট হাড়গিলার অর্ধেকের খাদ্যের যোগান দেয়। ২০০৪ সালে বিহারে এদের প্রজনন করার খবর পাওয়া যায় এবং ২০০৬ সালে ছোট একটি প্রজনন দল গঙ্গা ও কুশি নদীর প্লাবনভূমিতে আবিষ্কৃত হয়। সেখানে এদের সংখ্যা ক্রমেই বাড়ছে। ২০০৭ সালে যেখানে মাত্র ৭৮টি হাড়গিলা ছিল, ২০০৮ সালে তা বেড়ে দাঁড়ায় ১৫৬টিতে এবং ২০১১ সালে এ সংখ্যা ৩০০তে গিয়ে দাঁড়ায়। ধারণা করা হয়, বর্তমানে নেপাল, বাংলাদেশ ও থাইল্যান্ডে যে গুটিকয়েক হাড়গিলা দেখা যায়, তারা আসলে ভারত ও কম্বোডিয়া থেকে অনিয়মিত হিসেবে এসেছে। বাংলাদেশের রাজশাহী বিভাগের বগুড়ায় এদের দেখা গেছে। কম্বোডিয়াতেও ১৯৯০-এর তুলনায় এদের প্রজনন সফলতা কমে এসেছে। একসময় কম্বোডিয়ার যেসব অঞ্চলে এরা বাসা করত, এখন আর সেসব অঞ্চলে এদের বাসা করতে দেখা যাচ্ছে না। একসময় মায়ানমারে বিপুল সংখ্যায় বংশবৃদ্ধি করলেও সাম্প্রতিককালে মাত্র দুইটি ঘটনার খবর পাওয়া যায়, একটি ১৯৯৮এ আরেকটি ২০০৬ সালে। সাম্প্রতিককালে লাওসে এদের দেখতে পাওয়ার কোন খবর জানা যায়নি। ভিয়েতনামে এদের সংখ্যা নগন্য। পাকিস্তান থেকে হাড়গিলা আঞ্চলিকভাবে বিলুপ্ত হয়ে গেছে।

সঠিক অনুচ্ছেদ শিরোনাম কোনটি?
titleA. আচরণ
titleB. বিবরণ
titleC. প্রজনন
titleD. বিস্তৃতি
উত্তর: titleD
জুমার নামাজের আযান দুইবার দিতে হয়। প্রথমত নামাযের ওয়াক্ত হলে মুয়াযযিন প্রথমবার আযান দেবেন। আবার মূল খুৎবা শুরুর আগে, ইমাম তথা খতীব মিম্বরে আসীন হলে ঠিক তার মুখোমুখি দাঁড়িয়ে ‌‌‌মুআযযিন দ্বিতীয়বার আযান দিবেন, একে বলা হয় "সা-নী আযান" [যদিও এই পদ্ধতি সঠিক নয়। রাসুল (ছাঃ) এর যুগে তথা ইসলামের প্রাক্কালে এই নিয়ম চালু ছিলো না। এই পদ্ধতি খুলাফায়ে রাশেদিনের আমলে কোন এক বিষেশ প্রয়জনে চালু করা হয়েছিলো। পরে আর এই পদ্ধতির কোন প্রয়জন হয়নি। বর্তমানে পৃথিবীর প্রায় সব বড় বড় ইসলামিক গবেষকের মতে এটি স্পষ্ট "বিদআত " বা গোমরাহী।]

সঠিক অনুচ্ছেদ শিরোনাম কোনটি?
titleA. আযানের কথা বা বাক্যসমূহ
titleB. হযরত বেলালের আযান
titleC. জুমার নামাজের আযান
titleD. আযানের সময়
উত্তর: titleC
তার অপর তিন ভাইসহ তিনিও জাতীয় সেবার অংশ হিসেবে রয়্যাল এয়ার ফোর্সে যোগ দেন। স্টাফোর্ডে থাকতেন ও সপ্তাহ শেষে বাড়ী ফিরে ক্রিকেট খেলতেন। স্টকপোর্ট ক্রিকেট ক্লাবে যোগ দেন ও দলের সদস্যরূপে সেন্ট্রাল ল্যাঙ্কাশায়ার লীগে অংশগ্রহণ করতেন। ডেন্টন ওয়েস্টের পক্ষে লেফট উইঙ্গার হিসেবে ফুটবলও খেলতেন তিনি। ফলশ্রুতিতে লিভারপুল ও ম্যানচেস্টার সিটির অনুশীলনীতে যাবার জন্যে আমন্ত্রিত হন। কিন্তু তার বাবা ফুটবলকে পেশা হিসেবে নেয়ার ক্ষেত্রে বাঁধার কারণ হয়ে দাঁড়ান। আঠারো বছর বয়সে ল্যাঙ্কাশায়ারের বোলিং আক্রমণ বৃদ্ধিকল্পে কর্মকর্তারা তার সাথে চুক্তিবদ্ধ হন। ১৯৫০ থেকে ১৯৬৮ সাল পর্যন্ত প্রথম-শ্রেণীর খেলায় অংশ নিয়ে ল্যাঙ্কাশায়ারের পক্ষে ১,৮১৬ উইকেট লাভ করে ক্লাব রেকর্ড গড়েন।

১৯৬২-৬৩ মৌসুমে অ্যাডিলেড ওভালে অনুষ্ঠিত চতুর্থ টেস্টে অ্যালেক বেডসারের গড়া ২৩৬ টেস্ট উইকেটপ্রাপ্তির রেকর্ড অতিক্রম করেন। ২৪.২৭ গড়ে তার গড়া ২৪২ টেস্ট উইকেটের রেকর্ডটি দুই মাস পর নতুন বলের বোলিং অংশীদার স্বদেশী ফ্রেড ট্রুম্যান নিউজিল্যান্ড সফরে ভেঙ্গে ফেলেন। স্ট্যাদাম তার সমগ্র খেলোয়াড়ী জীবনে ২৪.৮৪ গড়ে ২৫২ টেস্ট উইকেট পেয়েছিলেন।

কাউন্টি ক্রিকেটে তার অসম্ভব ক্রীড়াশৈলী উপস্থাপনার প্রেক্ষিতে ইংরেজ কর্তৃপক্ষ ৩৫ বছর বয়সেও তাকে দক্ষিণ আফ্রিকার বিপক্ষে মাঠে নামাতে বাধ্য হয়েছিল। স্ট্যাদাম ইংরেজ কর্তৃপক্ষকে নিরাশ করেননি। প্রথম ইনিংসে ৪০ রান দিয়ে ৫ উইকেট পান। এমসিসি কর্তৃপক্ষ তাকে পঞ্চমবারের মতো অস্ট্রেলিয়া সফরে অন্তর্ভূক্ত করলেও তিনি যাননি।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. খেলার ধরণ
titleC. ব্যক্তিগত জীবন
titleD. সম্মাননা
উত্তর: titleA
এক্ষেত্রে দ্রবণে উপস্থিত নির্দিষ্ট তরঙ্গদৈর্ঘ্যের রঙিন উপাদানের আলোক শোষণ হার পরিমাপের যন্ত্র ব্যবহার করা হয়। আলোর শোষণ হতে বিয়ার নীতি ব্যবহার করে দ্রবণে রঙিন দ্রবের ঘনমাত্রা নির্ণয় করা সম্ভব হয়। এর প্রয়োগক্ষেত্রের বিশালতা,নির্ভরযোগ্যতার জন্য ফটোমিটার জৈব রসায়ন এবং বিশ্লেষণী রসায়ন এ বহুল ব্যবহৃত একটি যন্ত্র। শোষক ফটোমিটারগুলো জলীয় দ্রবণে অতিবেগুনী ও দৃশ্যমান আলোক সীমার মধ্যে অর্থাৎ ২৪০ ন্যানোমিটার থেকে ৭৫০ ন্যানোমিটারের মধ্যে কাজ করে।

স্পেক্ট্রফোটোমিটার এবং ফিল্টার ফটোমিটার এর নীতি অনুসারে একরঙা আলো একটি ধারকের(কোষ) মধ্যে ফেলা হয় যাতে সমতল জানালা ও দ্রবণ রাখা থাকে । আলোক রশ্মিটি তখন একটি আলোক শনাক্তকারীতে পৌছায় এবং একই রকম তবে রঙিন দ্রবণের মধ্যে দিয়ে পরিচালিত হবার পূর্বে এবং পরে আলোর তীব্রতার তুলনা করে। আলোক তীব্রতার অনুপাত ও রঙিন দ্রবণের আলোক শোষণ ক্ষমতা থেকে ব্যবহার করে বিয়ার নীতি ব্যবহার করে দ্রবের ঘনমাত্রা নির্ণয় করা যায়।

দুই ধরনের ফটোমিটার ব্যবহার করা হয়, যথাঃ স্পেক্ট্রফোটোমিটার ও ফিল্টার ফটোমিটার।স্পেক্ট্রফোটোমিটারে মনোক্রমেটর(প্রিজম বা গ্রেটিং) ব্যবহার করা হয় নির্দিষ্ট তরঙ্গদৈর্ঘ্যের একরঙা আলো পাবার জন্য। ফিল্টার ফটোমিটারে আলোক ফিল্টার ব্যবহার করে একরঙা আলো উৎপন্ন করা হয়। এভাবে খুব সহজেই স্পেক্ট্রফোটোমিটার ব্যবহার করে বিভিন্ন তরঙ্গদৈর্ঘ্যের আলোক শোষণের পরিমাপ করা যায়। সেইসাথে শোষণকারী দ্রবের বর্ণালীও বের করতে এটি ব্যবহার করা যায়। এই কারণে স্পেক্ট্রফোটোমিটারগুলো ফিল্টার ফটোমিটারের চেয়ে বেশি নমনীয় এবং আলোর বিশুদ্ধতা বজায় রাখার কারণে এদেরকে গবেষণার কাজে ব্যবহার করা হয়ে থাকে। ফিল্টার ফটোমিটার অপেক্ষাকৃত কমদামি,বৃহৎ আকৃতির এবং সহজে ব্যবহারযোগ্য হওয়ায় প্রাত্যহিক বিশ্লেষণে এটি ব্যবহার করা হয়ে থাকে। মাইক্রোটিটার প্লেটের জন্য ব্যবহৃত ফটোমিটার হচ্ছে ফিল্টার ফটোমিটার।

সঠিক অনুচ্ছেদ শিরোনাম কোনটি?
titleA. ইতিহাস
titleB. ছায়া বিলুপ্তকারী প্রক্রিয়া
titleC. আরো দেখুন
titleD. অতিবেগুনী ও দৃশ্যমান ট্রান্সমিশন আলোকমিতি
উত্তর: titleD
নন্দিত ও অসংখ্য শ্রোতাপ্রিয় গানের শিল্পী সামিনা চৌধুরীর সংগীত জীবনের শুরুটা খুব ছােট বেলায়। মূলত বাংলাদেশ টেলিভিশনের নতুন কুঁড়ির মাধ্যমে তার সংগীত জীবনের পথ চলা শুরু। ১৯৭৭ সালে, ষষ্ঠ শ্রেনীতে পড়ুয়া ছােট্ট একটি মেয়ে সামিনা চৌধুরী। সেই বয়সেই নতুন কুঁড়ির সংগীত প্রতিযােগীতায় দেশাত্ববােধক গানে তিনি প্রথম স্থান অধিকার করে সকলের দৃষ্টি আকর্ষন করেন। ছােট বেলার সেই অর্জন এখনাে তার প্রেরণার উৎস বলে মনে করেন। ১৯৮১ সালে প্রথম প্লেব্যাকের মাধ্যমে সামিনা চৌধুরীর সংগীত জীবনের গল্পটা শুরু। ১৯৮১ সালে প্লেব্যাক গায়ক হিসেবে তার কর্মজীবন শুরু করেন। তার প্রথম গান জন্ম থেকে জ্বলছি মাগো যা "জন্ম থেকে জ্বলছি" চলচ্চিত্রের জন্য গেয়েছিলেন। সেই থেকে একের পর এক সফলতা তার মুঠোবন্দি হয়েছে, তার গাওয়া গানগুলাে পেয়েছে ব্যাপক জনপ্রিয়তা। তার সংগীতে অবদান বাংলা গানকে সমৃদ্ধ এবং যুক্ত করেছে নতুন মাত্রা। এর পরে তিনি অডিও জগতে আরও কিছু গান গেয়েছেন। পরবর্তীতে তিনি "সাত ভাই চম্পা" চলচ্চিত্রের জন্য সাত ভাই চম্পা জাগো রে শিরোনামে গান গেয়েছেন। তারপর তিনি প্লেব্যাক গায়ক থেকে একটি বিচ্ছেদ গ্রহণ করেন এবং স্টুডিও অ্যালবামের উপর মনোনিবেশ করেন এবং কিছু বিখ্যাত গান সংগীত জগতে যুক্ত করেছেন, যেমনঃ কবিতা পোড়ার প্রহর এসেছে, একবার যদি কেউ ভালোবাসতো, ঐ ঝিনুক ফোঁটা সাগর বেলায় ইত্যাদি। 
পরবর্তীতে অ্যান্ড্রু কিশোরের সাথে জুগল হিসাবে "তোমার গরুর গাড়িতে আমি যাবো না" গানের মাধ্যমে আবার প্লেব্যাকে ফিরে আসেন। আমার বুকের মধ্যখানে, দূর দ্বীপবাসিনী, হও যদি ঐ নীলাকাশ, হৃদয়ে লিখেছি তোমারি নাম, আমার মাঝে নেই এখন আমি তার অন্যতম দর্শক প্রিয় গান। 
২০০৯ সালে তিনি রবীন্দ্র সংগীতের অ্যালবাম বের করেন। তিনি নিঃস্বার্থ ভালবাসা চলচ্চিত্রে দুইটি গান গেয়েছেন, "যমুনার জল" এবং "স্বপ্ন স্বপ্ন"।

সামিনা চৌধুরী সংগীত জীবনের শুরু থেকেই গানের ব্যাপারে তিনি ছিলেন অনেক বেশি সচেতন। গানের গুনগত মানের উৎকতায় সামিনা চৌধুরীর গানগুলাে হয়েছে শ্রোতাপ্রিয়। নকল সুরের গানের ক্ষেত্রে তিনি বরাবরই ছিলেন প্রতিবাদ মুখর।

সামিনা চৌধুরী "জুলিয়াস সিজার" এবং "এই সেই" রেডিও নাটকে অংশ নিয়েছেন। তিনি সংবাদ পাঠিকা হিসাবেও কাজ করেছেন। 

সঠিক অনুচ্ছেদ শিরোনাম কোনটি?
titleA. রেডিও অনুষ্ঠানে
titleB. বাচসাস পুরস্কার
titleC. কর্ম জীবন
titleD. ডিস্কোগ্রাফি
উত্তর: titleC
শাস্তি ন্যায়সঙ্গত করার অন্যতম কারণ হল শাস্তি অপরাধীকে অপরাধ করা থেকে বিরত রাখে। পূর্ববর্তী অপরাধীদের শাস্তি দেওয়ার মাধ্যমে পরবর্তীতে তারা যেন অপরাধমূলক আচরণ থেকে বিরত থাকে তা নিশ্চিত করা হয়, এবং যারা অপরাধের কথা ভাবছেন তারাও যেন শাস্তি প্রত্যক্ষ করে অপরাধ করা থেকে বিরত থাকে এটিও নিশ্চিত করা হয়। শাস্তির অন্যতম উদ্দেশ্যে হল, সবাই যাতে শাস্তি ভোগ করার পরিবর্তে অপরাধ না করাকে বেছে নেয়। আরও একটি উদ্দেশ্য হল সম্প্রদায়ের প্রত্যেককে অপরাধ করা থেকে বিরত করা।

কিছু অপরাধতাত্ত্বিক বলেছেন যে বেশি গুরুতর শাস্তির ফলে অপরাধের জন্য দোষী সাব্যস্ত লোকের সংখ্যা কমে যায় না। এবং তার এই সিদ্ধান্তে পৌঁছেছেন যে এই শাস্তিগুলো অকার্যকর। অন্যান্য অপরাধ বিশেষজ্ঞরা এই সিদ্ধান্তে আপত্তি জানিয়ে বলেছেন যে, যদিও বেশিরভাগ লোকেরা শাস্তির সঠিক তীব্রতা জানেন না, যেমনঃ হত্যার সাজা ৪০ বছর বা যাবজ্জীবন। তবুও বেশিরভাগ মানুষ এখনও সশস্ত্র ডাকাতি বা জোরপূর্বক ধর্ষণের শাস্তি হিসাবে মোটামুটি জানেন। তারা এটুকু জানেন যে খুব তাড়াতাড়ি গাড়ি চালানো বা গাড়ি ভুলভাবে চালানোর জন্য শাস্তির চেয়ে খুন বা ধর্ষণের শাস্তি গুরুতর। এই অপরাধ-বিশেষজ্ঞরা যুক্তি দিয়েছিলেন যে, ইতিমধ্যে কঠোর শাস্তিপ্রাপ্ত অপরাধের জন্য শাস্তি বৃদ্ধি করা প্রতিরোধ ব্যবস্থার মডেলের কিছুই বর্ণনা করে না।

কিছু অপরাধী বিশেষজ্ঞরা যুক্তি দেখিয়েছেন যে, অপরাধের জন্য সাজা বৃদ্ধি করা তদন্তকারীদের অপরাধের মাত্রা নির্ধারণে সাহায্য করে। এই অপরাধ-বিশেষজ্ঞরাই যুক্তি দেখান যে, অপরাধের বিরুদ্ধে শাস্তির মডেলগুলোর কার্যকারিতা পরিমাপের জন্য পরিসংখ্যানের ব্যবহার কোন মডেল কত কার্যকর তা নির্ণয় করে। যার ফলে এটি বিচার ব্যবস্থাকে অপরাধের বিরুদ্ধে লড়াই করার ক্ষেত্রে কোন মডেল সবচেয়ে ভাল ও কার্যকর তা বুঝতেও সাহায্য করে। আর শাস্তির অকার্যকারিতা এর একটি উদাহরণ হতে পারে।

সঠিক অনুচ্ছেদ শিরোনাম কোনটি?
titleA. প্রতিরোধ
titleB. একীভূত তত্ত্ব
titleC. দর্শন অনুযায়ী
titleD. চিন্তা এবং উন্নতির ধ্বংসাত্মকতা
উত্তর: titleA
মুহাম্মাদ যখন তার নবুয়াতের কথা ঘোষণা করে আল্লাহর বা ইসলাম ধর্মমতে এক ঈশ্বরের বাণী প্রচার হরা শুরু করলেন, বিলাল তখন থেকে অবতীর্ণ সকল আয়াত মনোযোগ সহকারে শুনতেন। মুহাম্মাদের ধর্মপ্রচার বিলালকে ইসলামের দিকে আকৃষ্ট করে এবং সে সময়ই তিনি ইসলাম গ্রহণ করে ইসলাম গ্রহণকারী প্রথম কয়েকজনের মধ্যে একজন হয়ে ওঠেন। বিলাল মূর্তিপূজাকে ত্যাগ করেন এবং ফলশ্রুতিতে নির্মম নির্যাতনের স্বীকার হন। 
সঠিক অনুচ্ছেদ শিরোনাম কোনটি?
titleA. ইসলাম গ্রহণ
titleB. মৃত্যু
titleC. জন্ম ও প্রাথমিক জীবন
titleD. রাষ্ট্রীয় কোষাগার
উত্তর: titleA
রামোন ম্যাগসেসে পুরস্কারঃ ফিলিপাইনের প্রয়াত প্রেসিডেন্ট রামোন ম্যাগসেসে'র স্মরণে ১৯৫৭ সালে এ পুরস্কারের প্রবর্তন করা হয়। পুরস্কার কার্যক্রম যথাযথভাবে পরিচালনা ও বণ্টনের দায়িত্বে যুক্তরাষ্ট্রের নিউইয়র্কের রকফেলার ব্রাদার্স ফাণ্ডের সম্মানিত ট্রাস্টিবৃন্দ হিসেবে ফিলিপাইনের সাতজন শীর্ষস্থানীয় ব্যক্তিবর্গ রয়েছেন। এশিয়ার বিভিন্ন ব্যক্তি এবং সংগঠনকে সরকারী সেবা; জনসেবা; সামাজিক নেতৃত্ব; সাংবাদিকতা, সাহিত্য এবং যোগাযোগে উদ্ভাবনী কলা; শান্তি ও আন্তর্জাতিক সমন্বয় এবং উদীয়মান নেতৃত্ব - এ ছয়টি শ্রেণীতে বিভক্ত করে এ পুরস্কার প্রদান করা হয়। রামোন ম্যাগসেসে পুরস্কারকে এশিয়ার নোবেল পুরস্কার হিসেবে বিবেচনা করা হয়।

সঠিক অনুচ্ছেদ শিরোনাম কোনটি?
titleA. বিজ্ঞাপন, শুভেচ্ছা দূত
titleB. বৈশ্বিক
titleC. কর্তৃপক্ষ
titleD. আরো দেখুন
উত্তর: titleB
ভিপি সিংয়ের নেতৃত্বাধীন জনতা দলের মাধ্যমে রাজনীতিতে প্রবেশ করেন। তারপর তিনি সমাজবাদী দলে যোগ দেন। এ দলে থাকাবস্থায় তিনবার ভারতীয় সংসদের সদস্যরূপে নির্বাচিত হন। ১৯৯৪ থেকে ১৯৯৯ সাল পর্যন্ত রাজ্যসভার সদস্য ছিলেন তিনি। ২০০৪ সালে ১৪শ লোকসভার পুণঃনির্বাচনে জয়যুক্ত হয়েছিলেন তিনি। ২০০৬ সালে সমাজবাদী দল থেকে বহিষ্কৃত হন তিনি। পরবর্তীতে ২০০৮ সালে ভারতীয় জাতীয় কংগ্রেসের সদস্য হন। এরফলে ২০০৯ সালের নির্বাচনে চতুর্থবার সংসদ সদস্য হন। ঐ নির্বাচনে অখিলেশ যাদবের স্ত্রী ও মুলায়ম সিংহ যাদবের পুত্রবধূ ডিম্পল যাদবকে পরাজিত করেন তিনি। ২০১৪ সালের নির্বাচনে গাজিয়াবাদ সংসদীয় আসন থেকে প্রতিদ্বন্দ্বিতা করে জেনারেল ভি কে সিংয়ের কাছ পরাভূত হন। একদা শক্তিশালী দুর্গরূপে চিহ্নিত উত্তরপ্রদেশে বেশ কয়েকবছর কংগ্রেস দল বিরোধী দলে রয়েছে। সেখানে তিনি কংগ্রেস কমিটির সভাপতির দায়িত্ব পালন করছেন।

কংগ্রেস দলের মুখপত্র হিসেবে ২০১৩ সালে বিতর্কের জন্ম দেন। তিনি বলেন যে, মুম্বইয়ে ১২ রূপীর বিনিময়ে একজন সাধারণ লোক পর্যাপ্ত খাবার গ্রহণ করতে পারেন। তার এ বক্তব্য ব্যাপকভাবে সমালোচিত হয়। তিনি আরও বলেন যে, ভারতের দরিদ্র লোকজন দিনে দুইবার পেটপুড়ে খাদ্য গ্রহণ করেন যা ২৮ থেকে ৩২ রূপীর মধ্যে পাওয়া সম্ভবপর। রাজ বাব্বরের এ বক্তব্য বিরোধী দলগুলোর কাছে হাসির খোড়াক যোগায়। পরবর্তীতে অবশ্য এ বক্তব্যের জন্য তিনি ক্ষমা প্রার্থনা করেন। জুলাই, ২০১৩ সালে নরেন্দ্র মোদীকে আডলফ হিটলারের সাথে তুলনা করে আবারো বিতর্কের জন্ম দেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. রাজনীতিতে অংশগ্রহণ
titleC. অভিনয় জীবন
titleD. প্রারম্ভিক জীবন
উত্তর: titleB
প্রথম দিকে বিষ্ণু, কৃষ্ণ ও শিব – এই তিন হিন্দু দেবতা বিঠোবার সঙ্গে যুক্ত ছিলেন। হিন্দুরা বুদ্ধকে বিষ্ণুর নবম অবতার মনে করেন। সেই সূত্রে বুদ্ধও বিঠোবার সঙ্গে যুক্ত ছিলেন। যদিও বারকরী সম্প্রদায় মনে করে বিঠোবাই হলেন ‘স্বরূপ’ (মূল দেবতা) বিষ্ণু বা স্বয়ং বিষ্ণু। তিনি কৃষ্ণের মতো বিষ্ণুর অবতার নন। অবশ্য বিঠোবার কিংবদন্তি ও স্ত্রীগণ তাকে কৃষ্ণের সঙ্গেই যুক্ত করেছে। খ্রিস্টীয় ১৩শ শতাব্দীতে উদ্ভুত কৃষ্ণ-উপাসক মহানুভব সম্প্রদায়ও বিঠোবাকে কৃষ্ণ হিসেবে স্বীকার করেনি। বরং প্রায়শই বিঠোবার নিন্দাও করেছে।

কোনও কোনও সম্প্রদায়ে বিঠোবাকে শিবের রূপভেদ হিসেবেও পূজা করা হয়। ধাঙ্গরেরা এখনও বিঠোবাকে বীরোবা নামে এক দেবতার ভ্রাতা এবং এক শৈব দেবতা মনে করে। তারা বিঠোবাকে বৈষ্ণব দেবতা মনে করে না। আন্ডারহিলের মতে, পণ্ঢরপুরের মন্দিরটি বিষ্ণু-শিব উপাসক ভাগবত সম্প্রদায়ের প্রতিষ্ঠা করা বিষ্ণু-শিব যুগলের মন্দির। ভাগবত সম্প্রদায়ের কাছে ‘ভাগবত’ বলতে বিষ্ণু-শিব রূপী ঈশ্বরকেই বোঝায়। যদিও পণ্ঢরপুর মন্দিরের প্রধান পুরোহিত বডবা পরিবারভুক্ত ব্রাহ্মণদের মতে, “বিঠোবা বিষ্ণুও নন, শিবও নন। বিঠোবা হলেন বিঠোবা।” তবে মন্দিরের কয়েকজন পুরোহিতের মতে, বিঠোবার মূর্তির বক্ষস্থলে অঙ্কিত চিহ্নগুলি থেকে প্রমাণিত হয় যে, তিনি কৃষ্ণরূপী বিষ্ণু।

মহারাষ্ট্রের কোনও কোনও মন্দির ভাস্কর্যে ও হিন্দু জ্যোতিষ পঞ্জিকায় বিষ্ণুর নবম অবতারের ক্ষেত্রে বুদ্ধের পরিবর্তে বিঠোবাকে স্থান দেওয়া হয়েছে। খ্রিস্টীয় ১৭শ শতাব্দীতে মারাঠা শিল্পীরা বিষ্ণুর অবতারগণের চিত্র সংবলিত একটি প্যানেলে বুদ্ধের স্থানে পণ্ঢরপুরের বিঠোবার মূর্তি খোদাই করেন। শিবনেরি গুহাসমূহেও একই ছবি দেখা যায়। স্টিভেনসন বলেছেন যে, ‘বিঠোবা-ভক্তে’রা হলেন ‘বৌদ্ধ-বৈষ্ণব’। কারণ তারা বিঠোবাকে বিষ্ণুর নবম অবতার বুদ্ধ মনে করেন। কোনও কোনও সন্তকবিও বিঠোবাকে বুদ্ধের একটি রূপ হিসেবে স্তুতি করেছেন। ভারতীয় রাজনীতিবিদ ও বৌদ্ধধর্মে ধর্মান্তরিত দলিত বৌদ্ধ নেতা বি. আর. আম্বেডকর মনে করতেন যে, পণ্ঢরপুরের বিঠোবা বিগ্রহটি প্রকৃতপক্ষে বুদ্ধের মূর্তি।

সঠিক অনুচ্ছেদ শিরোনাম কোনটি?
titleA. ভক্তিমূলক সাহিত্য
titleB. চিহ্নিতকরণ
titleC. বারকরী সম্প্রদায়
titleD. কেন্দ্রীয় বিগ্রহ
উত্তর: titleB
১৯৪৭ সালে দেশভাগের সময় পূর্ব বাংলার বাংলা ভাষাভাষী ৪ কোটি ৪০ লাখ জনগণ পাকিস্তান অধিরাজ্যের অংশ হয়ে যায়। পাকিস্তানের সরকার, প্রসাশন, সামরিক বাহিনীতে পাকিস্তানের পশ্চিম প্রান্তের আধিপত্য দেখা দেয়। করাচিতে জাতীয় শিক্ষা সম্মেলনে শুধুমাত্র উর্দুকে রাষ্ট্রভাষা এবং স্কুল ও মিডিয়াতে ব্যবহার করার প্রস্তাব করা হয়। সঙ্গে সঙ্গে পূর্ব প্রান্তে এর প্রতিবাদ দেখা দেয়। ঢাকায় ছাত্ররা তমদ্দুন মজলিসের প্রতিষ্ঠাতা আবুল কাসেমের নেতৃত্বে র‍্যালি বের করে। বৈঠকে বাংলাকে পাকিস্তানের একটি সরকারি ভাষা এবং পূর্ব বাংলার শিক্ষার মাধ্যম করার সিদ্ধান্ত নেয়া হয়। তবে, পাকিস্তান পাবলিক সার্ভিস কমিশন অনুমোদিত বিষয় তালিকা থেকে বাংলাকে বাদ দেয় এবং একই সঙ্গে মুদ্রার নোট এবং স্ট্যাম্প থেকে বাংলা মুছে ফেলা হয়। পাকিস্তানের কেন্দ্রীয় শিক্ষা মন্ত্রী ফজলুর রহমান উর্দুকে পাকিস্তানের একমাত্র রাষ্ট্র ভাষা করতে ব্যাপক প্রস্তুতি নেন। এতে বাঙালি জনগণ বিক্ষুব্ধ হয় এবং ছাত্রদের একটি বড় অংশ আনুষ্ঠানিকভাবে বাংলাকে একটি সরকারী ভাষা করার দাবিতে ১৯৪৭ সালের ৮ ডিসেম্বর ঢাকা কলেজ ও ঢাকা বিশ্ববিদ্যালয়ের ছাত্ররা ঢাকা বিশ্ববিদ্যালয় ক্যাম্পাসে জমায়েত হয়। এজন্য ছাত্ররা ঢাকায় মিছিল ও সমাবেশের আয়োজন করে।

সঠিক অনুচ্ছেদ শিরোনাম কোনটি?
titleA. বাংলাদেশের স্বাধীনতা
titleB. স্মৃতিরক্ষা
titleC. প্রেক্ষাপট
titleD. প্রতিবাদ
উত্তর: titleC
পিতার উত্তরসূরি হওয়ার পর ওরহান তার ভাই আলাউদ্দিনকে প্রস্তাব দেন যে তারা উদীয়মান সাম্রাজ্য ভাগাভাগি করবেন। কিন্তু আলাউদ্দিন এই যুক্তিতে প্রস্তাব প্রত্যাখ্যান করে বলেন যে তাদের পিতা ওরহানকে একমাত্র উত্তরসূরি মনোনীত করে গিয়েছেন এবং সাম্রাজ্যকে বিভক্ত করা যাবে না। তিনি শুধু বুরসার নিকটে একটি গ্রামের রাজস্ব নিজের অংশ হিসেবে গ্রহণ করেন।

এরপর ওরহান তার ভাই আলাউদ্দিনকে উজির হওয়ার প্রস্তাব দেন। ঐতিহাসিকদের মতে আলাউদ্দিন এই প্রস্তাব গ্রহণ করেছিলেন। অন্যান্য উজিরদের মত আলাউদ্দিন প্রায়ই সেনাবাহিনীকে নেতৃত্ব দিতেন না। তবে তিনি রাষ্ট্রের সামরিক ও বেসামরিক প্রতিষ্ঠান গঠন ও ব্যবস্থাপনায় আত্মনিয়োগ করেছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. সরকার
titleC. ক্ষমতা লাভ
titleD. ক্ষমতা সংহতকরণের যুগ
উত্তর: titleC
যদিও বেশিরভাগ বিশেষ আবহের কাজ পোস্ট প্রোডাকশনের সম্পন্ন হয়, তবে প্রি-প্রোডাকশন এবং প্রোডাকশনে সাবধানে পরিকল্পনা এবং কোরিওগ্রাফ করা আবশ্যক। একজন দৃশ্যমান আবহ অধীক্ষক সাধারণত প্রারম্ভিক পর্যায় থেকে প্রোডাকশনের কাজের সাথে জড়িত থাকে, যাতে করে প্রত্যাশিত আবহ পাওয়া যায়। এজন্য তিনি শুরু থেকেই পরিচালক এবং সংশ্লিস্ট সকলের সাথে নিবিড়ভাবে যুক্ত থাকেন।

সঠিক অনুচ্ছেদ শিরোনাম কোনটি?
titleA. পরিকল্পনা এবং ব্যবহার
titleB. উন্নয়নের ইতিহাস
titleC. কম্পিউটার জেনারেটেড ইমেজারি (সিজিআই) পরিচিতি
titleD. জীবন্ত বিশেষ আবহ
উত্তর: titleA
লেহ জেলায় ১ডি নং জাতীয় সড়ক ও লেহ-মানালি মহাসড়ক নামে দুইটি প্রধান সড়ক অবস্থিত। জোজি, ফোতু, নামিকা প্রভৃতি উচ্চ গিরিবর্ত্মের ওপর দিয়ে নির্মিত ১ডি নং জাতীয় সড়ক শ্রীনগর, দ্রাস ও কার্গিল শহরের সঙ্গে লেহ শহরকে যুক্ত করেছে। অপরদিকে রোহটাং, তাংলাং প্রভৃতি উচ্চ গিরিবর্ত্মের ওপর দিয়ে নির্মিত লেহ-মানালি মহাসড়ক লেহকে হিমাচল প্রদেশের সঙ্গে যুক্ত করেছে। এই দুইটি সড়কপথ অতিরিক্ত তুষারপাতের কারণে শীতকালে বন্ধ থাকে। শীতকালে খার্দুং গিরিবর্ত্ম ও চাং গিরিবর্ত্ম তুষারপাতের জন্য বন্ধ থাকে বলে লেহ শহরের সঙ্গে দুর্বুক ও নুব্রার মধ্যে যোগাযোগ বিচ্ছিন্ন থাকে। 

সঠিক অনুচ্ছেদ শিরোনাম কোনটি?
titleA. জনসংখ্যাতত্ত্ব
titleB. পর্যটন
titleC. ভূগোল
titleD. সড়ক যোগাযোগ ব্যবস্থা
উত্তর: titleD